laion/Wikipedia-Exotic huggingface dataset:
পর্তুগিজ ব্যাকরণ

পর্তুগিজ ব্যাকরণ হল পর্তুগিজ ভাষার রূপমূলতত্ত্ব ও বাক্যতত্ত্বের আলোচনা। পর্তুগিজ ব্যাকরণের সাথে অন্যান্য রোমান্স ভাষার, বিশেষ করে গালিসীয় ভাষা ও আইবেরীয় উপদ্বীপের অন্যান্য ভাষার ব্যাকরণের সাদৃশ্য আছে। পর্তুগিজ একটি সংশ্লেষণাত্মক (synthetic), একীভবনমূলক (fusional) ভাষা। পর্তুগিজ বিশেষ্য, বিশেষণ, সর্বনাম ও নির্দেশক পদগুলিতে স্বল্প পরিমাণে বিভক্তি বিদ্যমান। পর্তুগিজ ভাষাতে দুইটি লিঙ্গ (পুং ও স্ত্রী), দুইটি বচন (একবচন ও বহুবচন), ক্ষুদ্রতানির্দেশক ও বর্ধননির্দেশক বিভক্তি এবং বিশেষণের অতিশয়ার্থক বিভক্তি রয়েছে। পর্তুগিজ ভাষাতে লাতিন ভাষার কারকব্যবস্থা আর অবশিষ্ট নেই, তবে ব্যক্তিবাচক সর্বনামগুলি এখনও কর্তা, ক্রিয়ার কর্ম এবং পূর্বসর্গের কর্মভেদে ভিন্ন ভিন্ন রূপ ধারণ করে। বিশেষণগুলি সাধারণত বিশেষ্যের পরে বসে। পর্তুগিজ ক্রিয়াগুলির বহু রূপ হতে পারে। এগুলির তিনটি কাল (অতীত, বর্তমান, ভবিষ্যৎ), তিনটি প্রকার (পুরাঘটিত, অ-পুরাঘটিত, এবং ঘটমান), দুইটি বাচ্য (কর্তৃ ও কর্ম) এবং একটি বিভক্তিযুক্ত অসমাপিকা রূপ বিদ্যমান। পুরাঘটিত ও অ-পুরাঘটিত প্রকারগুলিতে বিভক্তি সরাসরি ক্রিয়ার সাথে যুক্ত হয়ে নতুন ক্রিয়ারূপ গঠন করে। অন্যদিকে ঘটমান প্রকার এবং কর্মবাচ্যের ক্ষেত্রে আলাদা সহায়ক পদ নিয়ে ক্রিয়ারূপ গঠিত হয়। অন্যান্য রোমান্স ভাষার মত পর্তুগিজেও একটি অ-ব্যক্তিবাচক কর্মবাচ্য রূপ আছে, যেখানে ঘটককে একটি অনির্দিষ্ট সর্বনাম দিয়ে প্রতিস্থাপন করা হয়। পর্তুগিজ মূলত একটি কর্তা-ক্রিয়া-কর্ম ভাষা। তবে কখনো কখনো কর্তা-কর্ম-ক্রিয়া ক্রমও দেখা যায়। পর্তুগিজ ভাষার বাক্যে পদের ক্রম খুব সুনির্দিষ্ট নয়। এটি একটি শূন্য কর্তা ভাষা, অর্থাৎ বাক্যে কর্তাস্থানীয় সর্বনাম ঊহ্য থাকে। অনেক সময় কথ্য ভাষাতে কর্মস্থানীয় সর্বনামও ঊহ্য থাকে। পর্তুগিজ ভাষাতে উদ্দেশ্য ও বিধেয়কে সংযুক্তকারী দুইটি সংযোজক ক্রিয়া (copular verb) আছে। পর্তুগিজ ভাষার বেশ কিছু ব্যাকরণিক বৈশিষ্ট্য অন্যান্য রোমান ভাষা থেকে স্বতন্ত্র। এদের মধ্যে আছে পুরাঘটিত অতীত কাল নির্দেশের জন্য বিভক্তির ব্যবহার, ভবিষ্যৎ সংশয়ার্থ ক্রিয়ারূপ, বিভক্তিযুক্ত অসমাপিকা রূপ, এবং পুনরাবৃত্তিমূলক অর্থ নির্দেশকারী পুরাঘটিত বর্তমান কালের ক্রিয়ারূপ। পর্তুগিজ ভাষার একটি ব্যতিক্রমী বৈশিষ্ট্য হল কিছু ক্রিয়ারূপের অভ্যন্তরে সর্বনামের সংক্ষিপ্ত রূপ বা Clitic অনুপ্রবিষ্ট হতে পারে।
সুইডিশ হাউস মাফিয়া

সুইডিশ হাউস মাফিয়া একটি সুইডিশ হাউস মিউজিকের সুপারগ্রুপ যা অ্যাক্সওয়েল, স্টিভ এঞ্জেলো এবং সেবাস্তিয়ান ইনগ্রোসোকে নিয়ে গঠিত। দলটি আনুষ্ঠানিকভাবে ২০০৮ সালে প্রতিষ্ঠিত হয়েছিল এবং ডিজে ম্যাগ শীর্ষ ১০০ ডিজে পোল ২০১১ এ দশে স্থান লাভ করেছিল এবং তাদেরকে "মূলধারার প্রগ্রেসিভ হাউস সঙ্গীতগুলির মুখ" বলা হয়েছিল। ২০১২ সালে তারা স্থান পেয়েছিল ডিজে ম্যাগ শীর্ষ ১০০ পোলের ১২তম হয়। ২৪ জুন, ২০১২ তারিখে এই গ্রুপ ঘোষণা করেছিল যে তারা বিভক্ত হবে। তাদের চূড়ান্ত পারফরমেন্স ২৪ শে মার্চ, ২০১৩ তারিখে আল্ট্রা মিয়ামিতে ছিল। পরবর্তী পাঁচ বছরে অ্যাঞ্জেলো এককভাবে কাজ করেছিল, এক্সএওয়েল এবং ইনগ্রোসো দুজনে একসাথে কাজ করছিলেন। ২৫ শে মার্চ, ২০১৮-এ, দলটি ২০১৮ সালে মিয়ামির আল্ট্রা মিউজিক ফেস্টিভালের ২০ তম বার্ষিকী উপলক্ষে একটি বিস্ময়কর সেটের মাধ্যমে পুনরায় মিলিত হয়।
বেদে জনগোষ্ঠী

বেদে (অন্যান্য বানান: বাইদ্যা; স্ত্রীলিঙ্গ: বেদেনি) বা মান্তা নামেও পরিচিত, বাংলাদেশের একটি যাযাবর ইন্দো-আর্য জনগোষ্ঠী। বেদেরা ঐতিহ্যগতভাবে নদীতে বসবাস করে, ভ্রমণ করে এবং তাদের জীবিকা অর্জন করে, তাই তারা "জল যাযাবর" বা "নদী যাযাবর" নামে পরিচিত। বেদেরা ইউরোপীয় যাযাবরদের অনুরূপ। বাংলাদেশের প্রায় আট লক্ষ বেদে আছে। তারা দল বেঁধে ভ্রমণ করে এবং কখনো এক জায়গায় কয়েক মাসের বেশি থাকে না। বেদেরা একটি প্রান্তিক গোষ্ঠী। বেদেদের প্রায় ৯৮% দারিদ্র্যসীমার নিচে বাস করে এবং প্রায় ৯৫% বেদে শিশু বিদ্যালয়ে যায় না। ঐতিহাসিকভাবে বেদেরা ভোট দিতে পারতো না কারণ তাদের স্থায়ী আবাস ছিল না, একই কারণে তারা ব্যাংক ঋণ বা ক্ষুদ্রঋণের জন্য আবেদনও করতে পারতো না। ২০০৮ সালে বেদেরা বাংলাদেশে ভোটাধিকার অর্জন করতে সক্ষম হয়। এছাড়াও বেদেরা জাদুবিদ্যায় পারদর্শী হয়ে থাকে। বেদেরা নদীতে বাস করে, তাই বেদেদের অধিকাংশই সাপ সম্পর্কিত ব্যবসায় জীবনযাপন করে, যেমন সাপখেলা, সাপ ধরা, সাপ বিক্রি ইত্যাদি। তারা ভাগ্যবতী গুল্ম এবং ভেষজ ওষুধও বিক্রি করে, তারা দাবি করে যে এতে যাদুকরী বৈশিষ্ট্য রয়েছে। বেদেদের অন্যান্য পেশা হলো বিনোদন পরিষেবা (যেমন বানরখেলা, জাদুখেলা) এবং ক্ষুদ্র ব্যবসা।অনেক গ্রামবাসী বেদেদের জাদুকরী শক্তিতে বিশ্বাস করে। তারা বিশ্বাস করে বেদেরা জাদুকরী ক্ষমতার মাধ্যমে অশুভ আত্মাদের কারও শরীর ত্যাগ করাতে পারে। তাঁদের কেউ কেউ ঢাকা, চট্টগ্রাম, এবং খুলনার মতো বড় শহরের ব্যস্ত রাস্তায় ভিক্ষাও করে। অধিকাংশ বেদেদের কোনো ধরনের প্রাতিষ্ঠানিক শিক্ষা নেই এবং তারা চিকিৎসা সুবিধা ব্যবহার করে না। তাঁদের অধিকাংশই বাংলা ভাষায় কথা বলে। তাঁদের বেশিরভাগই মুসলিম; কিন্তু ইসলামের সাথে হিন্দুধর্ম, আধ্যাত্মবাদ এবং সর্বপ্রাণবাদ অনুসরণ করে থাকে। তারা অন্যান্য দক্ষিণ এশীয় যাযাবর গোষ্ঠীর সাথে সম্পর্কিত, যেমন ডোম্বা এবং বুনো জনগোষ্ঠী। এরকম জনগোষ্ঠীর সাথে তাদের একটি অকৃত্রিম যোগাযোগ আছে বলে মনে করা হয়। পলিথিনের তাবুতে একটি বেদে পরিবার সাপখেলা দেখাচ্ছে এক বেদে লোক বেদেনিদের একটি দল বাদ্যানীর গান "বেদে - বাংলাপিডিয়া"। bn.banglapedia.org। সংগ্রহের তারিখ ২০২৪-১০-০৬।  Shejuty, Nosin Nahian (১১ জুলাই ২০১৮)। "Identity in flux: a comparative study of Manta and Beday"। BRAC University। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Maksud, A. K. M.; Imtiaj, R. (৩–৫ ডিসেম্বর ২০০৬)। "The Nomadic Bede Community and Their Mobile School Program" (পিডিএফ)। What Works for the Poorest: Knowledge, Policies and Practices। ১৮ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dalton, Edward (১৯৭৮)। Tribal History of Eastern India। New Delhi: Cosmo Publications। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Maksud, A. K. M.; Imtiaj, R. (৩–৫ ডিসেম্বর ২০০৬)। "The Nomadic Bede Community and Their Mobile School Program" (পিডিএফ)। What Works for the Poorest: Knowledge, Policies and Practices। ১৮ নভেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলাপিডিয়ায় বেদে
জে উল্ফ

পেশাগতভাবে জে উল্ফ নামে পরিচিত সজিব সাহা নিউইয়র্ক ভিত্তিক ইলেকট্রনিক সঙ্গীত প্রযোজক। তিনি তার একক, "Indian Summer", "Like Its Over",এবং "Starlight" এর জন্য সুপরিচিত। তিনি বর্তমানে মম + পপ মিউজিক এর সাথে সাথে চুক্তিবদ্ধ আছেন। তিনি ১৯৯১ এর নভেম্বরের ১ তারিখ বাংলাদেশে জন্মগ্রহণ করেন। সেই বছরই তার পরিবার যুক্তরাষ্ট্রে চলে আসেন। ২০১১ সালে , তিনি ইলেকট্রনিক মিউজিক প্রযোজনা করা শুরু করলেন। কয়েক বছরের মধ্যেই তার ম্যাশ-আপস আর বুটলেগসমুহ জনপ্রিয়তা পেতে শুরু করল এবং তিনি ইন্টারনেট সংগীত কমিউনিটির মধ্যে বেড়ে উঠতে থাকলেন। ২০১৪ সালের ফেব্রুয়ারিতে, তিনি জে উল্ফ নামে প্রযোজনার জন্য মনস্থির করলেন। কয়েক মাসের মধ্যেই ডার্টি সাউথ, এলেসো এবং ওডসেজা এর গানের অফিসিয়াল রিমিক্স করে তিনি খ্যাতি অর্জন করলেন। ২০১৪ এর শেষের দিকে স্ক্রিলেক্স "Ease My Mind" নামক গানের জে এর করা বুটলেগকে অফিসিয়াল রিমিক্সের রুপ দেন। ২০১৫ তে জে উল্ফ তার প্রথম একক সংগীত "Indian Summer" রিলিজ করেন, যা ব্যবসায়িক সাফল্যের মুখ দেখে। এরই অংশ হিসেবে ২০১৬ এর মে তে জে উল্ফ "Drive" নামে আরও একটি একক সংগীত প্রকাশ করেন। ২০১৭ এর এপ্রিলে মি. গাব্রিয়েলকে ফিচার করে তার একক সংগীত "Starlight" প্রকাশ করেন,যা তিনি কোচেলা ভ্যালি মিউজিক ২০১৭ ও আর্ট ফেস্টিভাল এ প্রথম প্লে করেন। ২০১৮ এর ১০ই আগস্টে চেলসি জাদের গলায় "Lost" নামে আরও একটি সংগীত প্রকাশ করেন। ২০১৯ এর জানুয়ারির ১৪ তারিখ তিনি তার ডেভিউ অ্যালবাম "The Cure to Loneliness" ঘোষণা করেন, যা ২০১৯ এর এপ্রিলের ৫ তারিখ প্রকাশ পাবে। official website "Jai Wolf Dishes On SoundCloud Success, Announces New Tour Dates: Exclusive"। Billboard। সংগ্রহের তারিখ ২০১৯-০২-২৬।  "Jai Wolf"। Mom+Pop (ইংরেজি ভাষায়)। ২০১৯-০২-২২ তারিখে মূল থেকে আর্কাইভ করা। সংগ্রহের তারিখ ২০১৯-০২-২৬।
সৈয়দ মোহাম্মদ শাহেদ

সৈয়দ মোহাম্মদ শাহেদ একজন বাংলাদেশি ভাষাবিদ, শিক্ষক, লেখক এবং বাংলা একাডেমির সাবেক মহাপরিচালক। প্রবন্ধ ও গবেষণায় বিশেষ অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন। শাহেদ ‘বাংলা ভাষা ও সাহিত্য’ ঢাকা বিশ্ববিদ্যালয় থেকে স্নাতক, স্নাতকোত্তর ও পিএইচডি ডিগ্রি অর্জন করে ১৯৮৮ সালে একই বিশ্ববিদ্যালয়ের বাংলা বিভাগে শিক্ষক হিসেবে যোগদানের মাধ্যমে কর্মজীবন শুরু করেন। ২০০৭ সালের ১৩ মে থেকে ২০০৯ সালের ১২ মে পর্যন্ত তিনি বাংলা একাডেমির মহাপরিচালক হিসেবে দায়িত্ব পালন করেন। তিনি নতুন চর্যাপদ প্রকাশ করে মাইলফলক দৃষ্টান্ত স্থাপন করেন। "বাংলা একাডেমির সাহিত্য পুরস্কার ঘোষণা"। প্রথম আলো। সংগ্রহের তারিখ ২৯ জানুয়ারি ২০১৯।  "কাজী রোজীসহ বাংলা একাডেমি পুরস্কার পাচ্ছেন ৪ জন"। চ্যানেল আই। সংগ্রহের তারিখ ২৮ জানুয়ারি ২০১৯।  "ড. সৈয়দ মোহাম্মদ শাহেদ একজন ভাষাবিদ, শিক্ষক ও লেখক"। মাছরাঙ্গা টেলিভিশন (ইংরেজি ভাষায়)। ৩০ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৯।  "প্রাক্তন স্পেশাল অফিসার, পরিচালক ও মহাপরিচালকবৃন্দ"। বাংলা একাডেমি (ইংরেজি ভাষায়)। ১০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৯।  "চর্যাপদ গবেষণায় মাইলফলক"।
শেইমাস

স্তেফেন ফারেলি (ইংরেজি: Stephen Farrelly; জন্ম: ২৮ জানুয়ারি ১৯৭৮) একজন ইরিশ পেশাদার কুস্তিগির, অভিনেতা। তিনি ডাব্লিউডাব্লিউই-এর সাথে চুক্তিবদ্ধ, যেখানে তিনি শেইমাস নামে পরিচিত। শেইমাস সাবেক ডাব্লিউডাব্লিউই ইউনাইটেড স্টেটস চ্যাম্পিয়ন এবং ডাব্লিউডাব্লিউই চ্যাম্পিয়ন। Kamchen, Richard। "Sheamus"। Slam! Sports। Canadian Online Explorer। সংগ্রহের তারিখ ৬ অক্টোবর ২০০৯। [স্থায়ীভাবে অকার্যকর সংযোগ] উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "slam" নামটি একাধিক বার সংজ্ঞায়িত করা হয়েছে McDonnell, Kevin (৭ মে ২০০৬)। "Sheamus Out to Slam 'em"। Daily Mirror। TheFreeLibrary.Com। সংগ্রহের তারিখ ২৫ অক্টোবর ২০০৮। Sheamus O'Shaunessy - who is nicknamed "SOS" or the Irish Curse - has vowed to take out all his opponents in his quest to be undisputed World Wrestling Entertainment (WWE) Heavyweight king.  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "slam 'em" নামটি একাধিক বার সংজ্ঞায়িত করা হয়েছে McGoldrick, Debbie (২৪ মার্চ ২০১০)। "Sheamus set to take on Triple H at WWE Wrestlemania"। Irish Central। পৃষ্ঠা 2। সংগ্রহের তারিখ ২৬ এপ্রিল ২০১০।  "Sheamus O'Shaunessy"। The Wrestling Revolution। সংগ্রহের তারিখ ৪ মার্চ ২০১৮।  Caldwell, James (৩০ জুন ২০০৯)। "ECW TV Report 6/30: Ongoing "virtual time" coverage of Dreamer & Christian vs. Kozlov & Regal"। Pro Wrestling Torch। সংগ্রহের তারিখ ২৭ জানুয়ারি ২০১০।  উদ্ধৃতি ত্রুটি: <ref> ট্যাগ বৈধ নয়; abroad নামের সূত্রটির জন্য কোন লেখা প্রদান করা হয়নি 21st century's Ultimate Warrior "Sheamus"। Cagematch। সংগ্রহের তারিখ ১৫ ডিসেম্বর ২০০৯।  "Sheamus Bio"। WWE। ১৯ আগস্ট ২০১২। সংগ্রহের তারিখ ১৯ আগস্ট ২০১২।  উদ্ধৃতি ত্রুটি: <ref> ট্যাগ বৈধ নয়; fingal নামের সূত্রটির জন্য কোন লেখা প্রদান করা হয়নি "Sheamus Biography"। WWE। সংগ্রহের তারিখ ৬ জুন ২০১১।  উদ্ধৃতি ত্রুটি: <ref> ট্যাগ বৈধ নয়; OfficialBio নামের সূত্রটির জন্য কোন লেখা প্রদান করা হয়নি "Sheamus lamenta la muerte del ex WCW Mark Starr"। SuperLuchas (Spanish ভাষায়)। সংগ্রহের তারিখ ১৪ জুন ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) পেশাদারি কুস্তি প্রবেশদ্বার উইকিমিডিয়া কমন্সে শেইমাস সংক্রান্ত মিডিয়া রয়েছে।
রিচার্ড ড্রাইফাস

রিচার্ড স্টিভেন ড্রাইফাস (ইংরেজি: Richard Stephen Dreyfuss; জন্ম: ২৯ অক্টোবর ১৯৪৭) হলেন একজন মার্কিন অভিনেতা। তিনি ১৯৭০-এর দশক থেকে ১৯৯০-এর দশকে জনপ্রিয়তা অর্জন করেন। তিনি দ্য গুডবাই গার্ল (১৯৭৮) চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন এবং মিস্টার হল্যান্ড্‌স ওপাস (১৯৯৫) চলচ্চিত্রে অভিনয় করে অপর একটি একাডেমি পুরস্কারের মনোনয়ন লাভ করেন। এছাড়া তিনি চলচ্চিত্রে কাজের জন্য একটি গোল্ডেন গ্লোব পুরস্কার ও একটি বাফটা পুরস্কার এবং টেলিভিশনে কাজের জন্য ২০০২ সালে দুটি বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন। ড্রাইফাস অভিনীত উল্লেখযোগ্য চলচ্চিত্রসমূহ হল আমেরিকান গ্রাফিটি (১৯৭৩), জস (১৯৭৫), ক্লোজ এনকাউন্টারস অব দ্য থার্ড কাইন্ড (১৯৭৭), স্ট্যান্ড বাই মি (১৯৮৬), ডাউন অ্যান্ড আউট ইন বেভারলি হিলস (১৯৮৬), স্টেকআউট (১৯৮৭), অলওয়েজ (১৯৮৯), এবং হোয়াট অ্যাবাউট বব? (১৯৯১)। টেলিভিশনে তার উল্লেখযোগ্য কাজগুলো হল দ্য ডে রেগন ওয়াজ শট (২০০১), দি এডুকেশন অব ম্যাক্স বিকফোর্ড (২০০১-০২) এবং উইডস (২০১০)। "Richard Dreyfuss"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ২৯ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৯।  "Richard Dreyfuss: Out of the wreckage"। দি ইন্ডিপেন্ডেন্ট (ইংরেজি ভাষায়)। ৩১ জানুয়ারি ২০০৯। সংগ্রহের তারিখ ২৯ জানুয়ারি ২০১৯।  উইকিমিডিয়া কমন্সে রিচার্ড ড্রাইফাস সংক্রান্ত মিডিয়া রয়েছে। অলমুভিতে রিচার্ড ড্রাইফাস ইন্টারনেট অফ-ব্রডওয়ে ডেটাবেজে রিচার্ড ড্রাইফাস (ইংরেজি) ইন্টারনেট ব্রডওয়ে ডেটাবেজে রিচার্ড ড্রাইফাস (ইংরেজি) ইন্টারনেট মুভি ডেটাবেজে রিচার্ড ড্রাইফাস  (ইংরেজি)
গোলাম মোস্তফা (শহীদ বুদ্ধিজীবী)

অধ্যাপক গোলাম মোস্তফা বাংলাদেশের স্বাধীনতা যুদ্ধের একজন শহীদ বুদ্ধিজীবী। ১৯৭১ সালে পাক হানাদার বাহিনী তাকে ধরে নিয়ে নির্মমভাবে হত্যা করে। রাষ্ট্রীয় ভাবে বাংলাদেশের শহীদ বুদ্ধিজীবী হিসেবে প্রথম দফায় যে ১৯১ জন স্বীকৃতি পেয়েছে, তার মধ্যে তিনি একজন। গোলাম মোস্তফা ১৯৩৯ সালের ২৩ নভেম্বর ঠাকুরগাঁও জেলার পীরগঞ্জ উপজেলার রঘুুুনাথপুর গ্রামে জন্মগ্রহণ করেন। তিনি রাজশাহী বিশ্ববিদ্যালয় হতে হিসাববিজ্ঞান বিষয়ে এমএ পাশ করেন। মুক্তিযুদ্ধের সময় তিনি পীরগঞ্জ সরকারি কলেজের ভারপ্রাপ্ত অধ্যক্ষ ছিলেন। গোলাম মোস্তফা মুক্তি সংগ্রাম কমিটির নেতা ছিলেন। ১৯৭১ সালের ১৭ এপ্রিল পাক হানাদার বাহিনী তাকে সহ স্থানীয় কয়েকজন গুরুত্বপূর্ণ মুক্তিকামী ব্যক্তিকে বেয়োনেট চার্জে জর্জরিত করলে ঘটনাস্থলেই তিনিসহ মুক্তি সংগ্রাম কমিটির কয়েকজন সদস্য শাহাদাৎবরণ করেন। ১৭ এপ্রিল দিনটি ঠাকুরগাঁও পীরগঞ্জে গণহত্যা দিবস হিসেবে পরিচিত। গোলাম মোস্তফার স্মৃতি রক্ষার্থে বাংলাদেশ ডাক বিভাগ তার ছবি সংবলিত জাতীয় ডাকটিকিট প্রকাশ করে। তার স্মরণে পীরগঞ্জ থেকে বোচাগঞ্জ উপজেলা অভিমুখী সড়কটি "শহীদ বুদ্ধিজীবী অধ্যাপক গোলাম মোস্তফা সড়ক" নামে নামকরণ হয়। বাংলা একাডেমী থেকে প্রকাশিত স্মৃতি ১৯৭১-এর তৃতীয় খ-, অক্সফোর্ড এটলাসসহ বিভিন্ন বইয়ে তাকে নিয়ে বহু প্রবন্ধ ছাপা হয়। এছাড়াও ঠাকুরগাঁও সাংবাদিক ফোরাম সম্মাননা সহ অসংখ্য সম্মাননায় ভূষিত হয়েছেন তিনি। শহীদ বুদ্ধিজীবীর রাষ্ট্রীয় তালিকা প্রকাশ হওয়ার পর তার সমাধিস্থল সংস্কার করে রাষ্টীয় উদ্যোগে স্মৃতিস্তম্ভ নির্মাণ করা হয়েছে। তার স্ত্রীর নাম বেগম আনোয়ারা মোস্তফা, তিনি পীরগঞ্জ উপজেলা একাত্তরের ঘাতক দালাল নির্মূল কমিটির সাবেক আহ্বায়ক ছিলেন। এই দম্পতির তিন সন্তান রয়েছে। ছোট ভাই মোঃ গোলাম হোসেন পীরগঞ্জ পৌরসভার সাবেক মেয়র ছিলেন। "পীরগঞ্জ গণহত্যা দিবস ১৭ এপ্রিল"। banglanews24.com। ২০১৫-০৪-১৭। সংগ্রহের তারিখ ২০২২-০৫-০৬।  রহমান, রাশেদুর (২৪ মার্চ ২০২১)। "গোলাম মোস্তফা"। প্রথম আলো।  "ঠাকুরগাঁওয়ে নেই শহীদ বুদ্ধিজীবী গোলাম মোস্তফার স্মৃতিস্তম্ভ"। একুশে টিভি। ২১ ডিসেম্বর ২০২০।
বিপিনবিহারী দাস

বিপিনবিহারী দাস ভারতের প্রথম সম্পূর্ণ দেশীয় প্রযুক্তিকে কাজে লাগিয়ে প্রথম মোটর গাড়ি নির্মাণ করেন। তার গাড়িটির নামও ছিল স্বদেশী। তিনি কলকাতার বালিগঞ্জ ফাঁড়ি কাছে একটি ছােট্ট মোটর সারানোর কারখানার ছিলেন। এখানেই তিনি একক প্রচেষ্টায় অন্তত তিনখানা মোটর গাড়ি এবং ইঞ্জিন বানিয়েছিলেন। তার তৈরি প্রথম স্বদেশি মোটরকার ক্রেতা ছিল বেনারস হিন্দু ইউনিভার্সিটি এবং সে গাড়ি ব্যবহার করতেন মতিলাল নেহেরু ও মদনমোহন মালব্য। তার তৈরি আরেকটি গাড়ি কিনেছিল কলকাতা কর্পোরেশন। সেই গাড়িটির নাম্বার ছিল ৩৫৯৭৭। যদিও তার মােটর নির্মাণের উদ্যোগ প্রত্যাশিত প্রশংসা পায়নি। তিনি গােয়ালিয়র রাজ্যের জন্যও একটি গাড়ি নির্মাণ করেন। সেটিও বহুকাল সন্তোষজনকভাবে চলে। ১৯৩৮ সালের এপ্রিল মাসে কলকাতার বিশ্বকর্মা বলে পরিচিত এই ব্যক্তির জীবনাবসান হয়। শংকর (২০২০-১০-০৪)। "প্রযুক্তির ইতিহাসে বিস্মৃত বাঙালি"। anandabazar.com। ২০২০-১১-০৪ তারিখে মূল থেকে আর্কাইভ করা। সংগ্রহের তারিখ ২০২০-১১-০৪।  "India: A History of Automotive Manufacturing | Fédération Internationale des Véhicules Anciens (FIVA)"। www.fiva.org। সংগ্রহের তারিখ ২০১৯-০১-৩০। [স্থায়ীভাবে অকার্যকর সংযোগ] Chaudhuri, Sukanta (১৯৯০)। Calcutta, the Living City: The past (ইংরেজি ভাষায়)। Oxford University Press।
পুঁটু চৌধুরী

পুঁটু চৌধুরী (জন্ম: মে ২৩ ১৯২৩ - মৃত্যু ১৪ ডিসেম্বর ১৯৭৯) একজন বাঙালি ভারতীয় টেস্ট এবং প্রথম শ্রেণীর ক্রিকেটার । তার আসল নাম নীরদ রঞ্জন চৌধুরী (ইংরেজি Nirode Ranjan Chowdhury) । তিনি ১৯৪১-৪২ থেকে ১৯৫৮-৫৯ পর্যন্ত প্রথম শ্রেণীর ক্রিকেট খেলেছিলেন । পুঁটু চৌধুরী তৎকালীন বিহার রাজ্যের জামশেদপুরে জন্মগ্রহণ করেন । পুঁটু চৌধুরী ১৯৪০ দশকের শুরুর দিকে বিহার এবং বাংলা দুটি রাজ্যের হয়ে রণজি ট্রফিতে খেলেছিলেন । ১৯৪৮-৪৯ খ্রিষ্টাব্দে ওয়েস্ট ইন্ডিজের বিরুদ্ধে এবং ১৯৫১-৫২ খ্রিষ্টাব্দে ভারতে ইংল্যান্ডের বিরুদ্ধে দুটি সরকারী টেস্টে এবং কয়েকটি বেসরকারী টেস্টে খেলেছিলেন । তিনি ১৯৫২ খ্রিষ্টাব্দে ভারতের ইংল্যান্ড সফরে নির্বাচিত হন কিন্তু কোন টেস্টে সুযোগ পান নি । ১৯৪১-৪২ খ্রিষ্টাব্দে রণজি ট্রফিতে ৭৯ রানে ৭ উইকেট তার সেরা প্রদর্শন । তিনি দুটি টেস্ট ম্যাচ খেলে একটি উইকেট এবং ৫৮টি প্রথম শ্রেণীর ম্যাচ খেলে ২০০টি উইকেট দখল করেছিলেন । প্রথম শ্রেণীর ক্রিকেটে তার বোলিং গড় ২৫.১৪ এবং ওভার প্রতি তিনি গড়ে ৩.৩৫ রান দিয়েছিলেন । তিনি কলকাতায় মোহনবাগান ক্লাবের হয়ে বহুদিন খেলেছিলেন । তিনি হাইজাম্পেও দক্ষ ছিলেন । তিনি ১৯৭৯ খ্রিষ্টাব্দে পশ্চিমবঙ্গের দুর্গাপুরে মৃত্যুবরণ করেন । সেই সময়ে তিনি কোচ হিসাবে কর্মরত ছিলেন । ক্রিকইনফোতে পুঁটু চৌধুরী সংসদ বাঙালি চরিতাভিধান প্রথম খণ্ড - সংশোধিত চতুর্থ সংস্করণ - সাহিত্য সংসদ
খারান জেলা

খারান জেলা (উর্দু এবং বেলুচি: خاران) পাকিস্তানের বেলুচিস্তান প্রদেশের একটি জেলা। ২০১৭ সালের পাকিস্তান জেলা শিক্ষা প্রতিষ্ঠানের পরিসংখ্যান ক্রমানুযায়ী, শিক্ষা খাত সূচীতে ১৪১টি প্রতিষ্ঠানের মধ্যে খারান এর অবস্থান ১১০ তম। তবে শিক্ষা পরিসংখ্যান হিসাবটি মূলতঃ জেলার শিক্ষা, লিঙ্গ সমতা এবং ধারণার বিষয়টি বিবেচনা করে থাকে। "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৩০ জানুয়ারি ২০১৯।  Pakistan Bureau of Statistics (2016). Pakistan Social and Living Standards Measurement Survey 2014-15. [online] Islamabad: Government of Pakistan, p.111. Available at: http://www.pbs.gov.pk/sites/default/files//pslm/publications/PSLM_2014-15_National-Provincial-District_report.pdf [Accessed 6 Aug. 2018]. উইকিমিডিয়া কমন্সে খারান জেলা সংক্রান্ত মিডিয়া রয়েছে। Kharan District at www.balochistan.gov.pk ওয়েব্যাক মেশিনে আর্কাইভকৃত ২৬ অক্টোবর ২০১৭ তারিখে Kharan District ওয়েব্যাক মেশিনে আর্কাইভকৃত ২৬ এপ্রিল ২০১৮ তারিখে at www.balochistanpolice.gov.pk
ইন্সতিতুসিওন লিব্রে দে এন্সেনিয়াঞ্জা

লা ইন্সতিতুসিওন লিব্রে দে এন্সেনিয়াঞ্জা (আইএলই) অথবা শিক্ষার মুক্ত প্রতিষ্ঠান স্পেনে অর্ধ শতাব্দী ধরে (১৮৯৬–১৯৩৬) চলমান একটি শিক্ষামূলক প্রকল্প ছিল। এই প্রতিষ্ঠান ক্রাউজিজমের দর্শনের মাধ্যমে অনুপ্রাণিত একটি প্রতিষ্ঠান, এই প্রতিষ্ঠানটি সর্বপ্রথম জুলিয়ান সানজেল দেল রিও মাদ্রিদের কমপ্লুতেন্সে বিশ্ববিদ্যালয়ে পরিচয় করিয়ে দেন এবং পরবর্তীকালে তিনি সেই বিশ্ববিদ্যালয় থেকে বেরিয়ে আসার পরও এটি স্পেনের বুদ্ধিজীবী মানুষদের জীবনের উপর উল্লেখযোগ্য প্রভাব ফেলতে থাকে। এই প্রতিষ্ঠানটি ১৮৭৬ সালে ফ্রাঞ্চিস্কো হিনের দে লোস রিওস, হুমেরসিন্দো আজকারাতে, তেওদোরো সাইঞ্জ এবং নিকোলাস সাকমেরনসহ একটি বিশ্ববিদ্যালয়ের অধ্যাপকদের নিয়ে একটি গ্রুপ প্রতিষ্ঠিত হয়েছিল, যারা একাডেমিক স্বাধীনতা অর্জনের জন্য মাদ্রিদের প্রধান বিশ্ববিদ্যালয় ক্যাম্পাস থেকে নিজেদের সরিয়ে নিয়েছিল। তারা যেকোনো সরকারি ধর্মীয় নীতি, নৈতিক ও রাজনৈতিক ক্ষমতা তাদের শিক্ষায় সামঞ্জস্য করতে অস্বীকৃতি জানায়। এর ফলস্বরূপ, বিশ্ববিদ্যালয় স্তরের নির্দেশনা থেকে শুরু করে প্রাথমিক ও মাধ্যমিক শিক্ষা পর্যায়ে তাদের কার্যক্রম সম্প্রসারিত করে। অতঃপর তারা একটি সেক্যুলার প্রাইভেট শিক্ষাপ্রতিষ্ঠান গড়ে তোলার মাধ্যমে রাজ্য খাতের বাইরে তাদের শিক্ষা কার্যক্রম চালিয়ে যেতে থাকে। VV. AA., La Institución Libre de Enseñanza y Giner de los Ríos: nuevas perspectivas, ACE / Fundación Francisco Giner de los Ríos, Madrid, 2013, tres tomos. Antonio Jiménez-Landi, La Institución Libre de Enseñanza y su ambiente. Universidad Complutense, 1996, cuatro tomos. আইএসবিএন ৮৪-৮৯৩৬৫-৫৭-১ (Por esta obra Jiménez-Landi recibió el Premio Nacional de Historia en 1997). Antonio Jiménez-Landi, Breve historia de la Institución Libre de Enseñanza (1896–1939). Tébar, 2010. আইএসবিএন ৯৭৮-৮৪-৭৩৬০-৩৫০-৮ Antonio Jiménez-Landi, Manuel Bartolomé Cossío, una vida ejemplar: (1857–1935), Instituto de Cultura Juan-Gil Albert, Alicante, 1989. আইএসবিএন ৮৪-৭৭৮৪-০১৯-৯ উইকিমিডিয়া কমন্সে ইন্সতিতুসিওন লিব্রে দে এন্সেনিয়াঞ্জা সংক্রান্ত মিডিয়া রয়েছে। La Institución Libre de Enseñanza Fundación Francisco Giner de los Ríos Archivo virtual de la Edad de Plata (1868–1936) El sueño krausista y la Institución Libre de Enseñanza
ইওয়াখিম ফ্রাংক

ইওয়াখিম ফ্রাংক (জার্মান: Joachim Frank; জন্ম ১২ই সেপ্টেম্বর, ১৯৪০) জার্মান-মার্কিন জীববিজ্ঞানী এবং রসায়নে নোবেল পুরস্কার বিজয়ী। তিনি কলম্বিয়া বিশ্ববিদ্যালয়ের সাথে যুক্ত ছিলেন। তিনি একক-কণা হিম-ইলেকট্রন অণুবীক্ষণ (ক্রায়ো-ইলেক্ট্রন মাইক্রোস্কপি ক্রায়ো-ইএম) ক্ষেত্রের প্রতিষ্ঠাতা হিসাবে পরিচিত, যার জন্য তিনি জাক দ্যুবোশে এবং রিচার্ড হেন্ডারসনের সাথে যৌথভাবে ২০১৭ সালে রসায়নে নোবেল পুরস্কার লাভ করেন। তিনি ব্যাকটেরিয়া এবং সুকেন্দ্রিক জীবের রাইবোসোমের গঠন ও ক্রিয়া বিষয়ে উল্লেখযোগ্য অবদান রাখেন। ক্রায়ো-ইলেক্ট্রন মাইক্রোস্কোপি আবিষ্কারের জন্য ২০১৭ সালের রসায়নে নোবেল জিতেছিলেন ইওয়াখিম ফ্রাংকসহ তিন বিজ্ঞানী। অন্য দুজন হলেন জাক দ্যুবোশে ও রিচার্ড হেন্ডারসন। বলা হয়েছে, ক্রায়ো-ইলেক্ট্রন মাইক্রোস্কোপিতে ইলেক্ট্রন বিমকে ব্যবহার করে কোষের ক্ষুদ্রাণুক্ষুদ্র কাঠামো পরীক্ষা করা সম্ভব। একইসঙ্গে, ক্রায়ো-পদ্ধতির মাধ্যমে কোষকে ফ্রিজ করে তাকে পরীক্ষা করা সম্ভব করে দেখিয়েছেন এই তিন বিজ্ঞানী। নোবেল কমিটির মতে, এতদিন ডাই করিয়ে কোষের বিভিন্ন কার্যপ্রক্রিয়া পরীক্ষা করা হতো। কিন্তু, এ পদ্ধতিতে অত্যন্ত সহজেই তা স্বাভাবিকভাবেই সম্ভব হবে। এই প্রক্রিয়া জীবের রসায়ন বুঝতে ও বিভিন্ন ওষুধ তৈরি করতে সাহায্য করবে বলে জানিয়েছে নোবেল কমিটি। ফ্রাংক, ইওয়াখিম (২০১৭), Curriculum Vitae ওয়েব্যাক মেশিনে আর্কাইভকৃত ৯ অক্টোবর ২০১৭ তারিখে. Retrieved October 4, 2017. "রসায়নের নোবেল পেলেন জ্যাকস, জোয়াকিম ও রিচার্ড | বিজ্ঞান ও টেক | The Daily Ittefaq"। archive1.ittefaq.com.bd। সংগ্রহের তারিখ ২০১৯-০৮-১৮। [স্থায়ীভাবে অকার্যকর সংযোগ]
রয়্যাল স্প্যানিশ ফুটবল ফেডারেশন

রয়্যাল স্প্যানিশ ফুটবল ফেডারেশন (স্পেনীয়: Real Federación Española de Fútbol, ইংরেজি: Royal Spanish Football Federation; এছাড়াও সংক্ষেপে আরএফইএফ নামে পরিচিত) হচ্ছে স্পেনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৯ সালের ১৪ই অক্টোবর তারিখে প্রতিষ্ঠিত হয়েছে। এটি প্রতিষ্ঠার ৪৫ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর স্পেনের রাজধানী মাদ্রিদে অবস্থিত। এই সংস্থাটি স্পেনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লা লিগা, কোপা দেল রে এবং স্পেনীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে রয়্যাল স্প্যানিশ ফুটবল ফেডারেশনের সভাপতির দায়িত্ব পালন করছেন লুইস রুবিয়ালেস এবং সাধারণ সম্পাদকের দায়িত্ব পালন করছেন আন্দ্রেও কাম্পস। ৫ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২০।  "Adidas presentó la nueva equipación de España"। Real Federación Española de Fútbol। ২০১২-০৩-০৮ তারিখে মূল থেকে আর্কাইভ করা। সংগ্রহের তারিখ ২০১০-১২-০৪।  উইকিমিডিয়া কমন্সে রয়্যাল স্প্যানিশ ফুটবল ফেডারেশন সংক্রান্ত মিডিয়া রয়েছে। দাপ্তরিক ওয়েবসাইট (স্পেনীয়) (ইংরেজি) ফিফা-এ রয়্যাল স্প্যানিশ ফুটবল ফেডারেশন ওয়েব্যাক মেশিনে আর্কাইভকৃত ২০ জুন ২০১৮ তারিখে (ইংরেজি) উয়েফা-এ রয়্যাল স্প্যানিশ ফুটবল ফেডারেশন (ইংরেজি)